નકલી નોટોના કેસમાં મુખ્ય આરોપીઓ સુધી પહોંચવા માટે આપેલી બાતમીના આધારે એસ.ઓ.જી.ના આસિસ્ટન્ટ કમિશનર ઓફ પોલીસ બી.સી સોલંકી અને ટીમે માલદાના કાલિયાચોક વિસ્તારના આંતરરાષ્ટ્રીય બોર્ડરથી બે કિ.મી. દૂર આવેલા પારવદેવનાપુર ગામમાં એક ઓપરેશન પાર પાડીને સમીર કાલીચરણ મોન્ડલની ધરપકડ કરી હતી. ઘરમાં ઘૂસીને પોલીસે પકડેલા સમીરે કબૂલાત કરી કે નકલી નોટ સપ્લાય કરવાના ષડ્યંત્રમાં જોડાયેલો તેનો ભાઈ બુદ્ધુ મોન્ડલ હાલ મુંબઈ ગયો છે. આ વાતની જાણ અમદાવાદ કરાઈ અને વધુ એક ટીમે તાત્કા‌િલક મુંબઈ પહોંચીને બુદ્ધુ મોન્ડલની ધરપકડ કરી હતી. એજન્ટો મારફતે આ નકલી નોટો મુંબઈ, ઉત્તરપ્રદેશ અને ગુજરાતમાં લાવવામાં આવતી હતી.